b'\n_START_ARTICLE_\nGverilsko bojevanje\n_START_SECTION_\nZna\xc4\x8dilnosti gverilskega bojevanja\n_START_PARAGRAPH_\nGverilsko bojevanje temelji na mobilnosti, ki je po navadi ve\xc4\x8dja kot pri obi\xc4\x8dajnih voja\xc5\xa1kih formacijah. Ravno mobilnost gverilcem omogo\xc4\x8da hitre napade, hitre umike ter izogibanje nasprotnikovim voja\xc5\xa1im silam. Izraz gverila je pomanj\xc5\xa1evalnica \xc5\xa1panske besede guerra - vojna, torej dobesedno\xc2\xa0\xc2\xbbmala vojna\xc2\xab._NEWLINE_Za uspeh gverilskih operacij sta mo\xc4\x8dno pomembna izvidni\xc5\xa1tvo in presene\xc4\x8denje. Gverilske enote se obi\xc4\x8dajno ne poslu\xc5\xbeujejo konvencionalnega bojevanja, temve\xc4\x8d se bolj zana\xc5\xa1ajo na nekonvencionalne metode, kot so zasede, sabota\xc5\xbea, diverzije za preusmerjanje pozornosti, atentati, pri \xc4\x8demer se izogibajo ve\xc4\x8djih bojev z mo\xc4\x8dnej\xc5\xa1imi nasprotnikovimi silami ali operacij na teritoriju, kjer gverilci nimajo prednosti._NEWLINE_Gverilska gibanja po navadi i\xc5\xa1\xc4\x8dejo podporo lokalnega prebivalstva, ki lahko nudi finan\xc4\x8dna sredstva, hrano in zato\xc5\xa1\xc4\x8di\xc5\xa1\xc4\x8de, ravno tako pa lahko z dolo\xc4\x8denimi akcijami (politi\xc4\x8dni aktivizem, vohunjenje) pripomore k uspehu gverilskega boja.'